(Gurejauna  gorde  ondoren,  isilunetxo  bat  egin  daiteke,  eta  oharrak  eginez  - 
balegoz-  otoitza  esanez  amaitu). 

Amaitzeko... 
OTOITZA 

Egin  daigun  otoitz: 

Zure  bihotz  onari,  Jauna, 

eskerrak  emoten  deutsoguz,  apalik, 

zure  zeruratzea  alkarregaz  ospatu  ahal  izan  dogulako. 

Emoiguzu  adorea, 

abade  faltan  ere  zure  izenean  alkartzeko 

zure  testigu  izan  gaitezan  inguru  honetan. 

Jainko  eta  errege  bizi  zara-ta  gizaldi  eta  gizaldietan. 

-Amen. 

(Eta,  aitaren  eginaz,  esan...) 

t  Bedeinka  gaizala  Jainko  ahalguztidunak:  Aitak  eta  Semeak  eta  Espi- 

ritu  santuak. 

-Amen. 

Abestia 

Zeru-lurren  Erregina:  Aleluia,  Aleluia! 
Biztu  jaku  Jesus  Jauna:  Aleluia! 

-Zuregandik  sortu  dana:  Aleluia! 
Hilobitik  zutitu  da-ta:  Aleluia! 


t  Goazen  Jaunaren  bakean. 
-Eskerrak  Jainkoari. 

IBARRURIn  201 4ko  bagilaren  1ean 
ASENTSIO  edo  JAUNAREN  ZERURATZEa 
Sarrerea 

Senideok:  Asentsio  domeka  honetan,  aspaldi 
danik  ikusten  izan  dogun  egoera  bati  aurre 
egin  behar  deutsogula  konturatzen  gara:  behin 
baino  sarriagotan  abade  barik  alkartu  behar 
izango  dogula  aurrerantzean;  hemendik  aurre- 
ra  ez  da  izango  orain  arteko  lez. 
Hartu  daiguzan,  ba,  Jesusen  gaurko  berbak,  orduan  ikasleei  esandako- 
ak,  gaur  geuretzat  esandako  lez:  neure  Espiritua  hartuko  dozue  eta 
neure  testigu  izango  zaree. 

Emon  deioguzan,  ba,  eskerrak  Jainkoari,  bere  izenean  alkartzen  gaitu- 
lako  eta  bere  ondasunez  beteten  gaitulako. 

Ospatu  daigun  Jaunaren  zeruratzea  gure  egoera  honetan,  gure  abade 
Txomin  gogoan  izanik,  bere  alde  otoitz  eginez  eta  dagokiguzan  ardurak 
hartzeko  gertutasuna  erakutsiz.  Abestu  daigun... 


Abestia 


Bizi  da  Jauna,  bizi  da  (bir) 
bizi  da,  bizi  da,  bizi  da  Jauna 
bizi  da  gure  artean  (bir). 


ABESTU  DAGIGUN  ALAI  EZKUTUKI  HANDIENA: 
GARAITURIK  HERIOTZA,  JESUS  JAUNA  BERBIZTU  DA: 
ALELUIA,  ALELUIA:  HILOBITIK  BIZTU  JAUNA  (bir). 


Agurra 

t  Aitaren  eta  Semearen  eta  Espiritu  santuaren  izenean. 
-Amen. 


t  Zeruratzen  dan  Jesus  Jaunaren  izenean  alkartzen  garanok  haren  Espi- 
ritutik  hartzeko  prest  egon  gaitezala,  haren  testigu  izateko  nahinon  eta 
noiznahi. 
-Amen. 


Uraz  txipristintzea 

t  Damutasunez  murgildu  gaitezan  Bateo-uretan,  gure  arteko  adiskidet- 
za  eta  bake-giroa  sendotu  daitezan  Jainkoaren  errukian: 

HARTUKO  DOGU  URA  POZIK,  OSASUNAREN  ITURRITIK. 

t  Jaunak  bere  errukian  hartu  gaizala  eta  misterio  honeik  ospatzearen 

graziaz  indartu  gaizala  zeruetako  erreinura  artean. 

-Amen. 


Lehenengo  ta  behin,  alkartuz:  otoitzerako,  Jainkoa  goresteko  eta  gure 
arteko  hartu-emonak  eta  alkarren  ardurea  sendotzeko,  Jainkoak  guri 
deuskun  maitasunaren  testigu  izateko. 

Baita  Jesus  Jaunaren  bizitzaz,  hitzaz  eta  ereduez  jabetzeko  ere,  Jain- 
koaren  Hitza  entzunez  eta  Gurejauna  gure  artean  bananduz.  Eta  gure 
arteko,  auzoko  eta  herriko  behartsuei  laguntzeko.  Horretarako  behar 
gaitu  Jainkoak  eta  emoten  deusku  bere  Espiritutik,  eta  alkarrenganat- 
zen  gaitu  bere  deiez. 

Hona  dei  berezi  bat:  datorren  zapatuan,  bagilak  7,  arratsaldeko  7retan 
alkartuko  gara  Gernikaldeko  eliztarrak  Pentekoste  gaubelan  Gernikako 
San  Frantzisko  Parrokian.  Beste  parrokietan  ez  da  mezarik  izango;  San 
Frantzisko  parrokian  alkartuko  gara  danok  alkarren  ardurea  hartzeko, 
alkar  adoretzeko,  Gernikaldeko  Eliza  lez  jokatzen  dogula  ospatu  eta 
adierazteko,  orain  arteko  ibilbidea  sendotzeko,  eta  Jaunari  bere  egin- 
kizuna  gure  esku  iztea  eskertzeko.  Ez  huts  egin.  Etorri,  alkartu,  ospa- 
tu... 


Jainko  Herriaren  Otoitza  (t  Zuzendariak;  -  Ohargileak) 

t  Jainkoak  bere  eskoialdean  jarten  dau  Jesus,  geu  ere  bere  ondoan  nahi 
gaitula  aditzera  emoteko.  Zuzendu  deioguzan  usterik  onenagaz  gure 
eskariak: 

-Elizearen  alde:  gizaki  guztien  artean,  batez  ere  etsipenean  dagoze- 
nengan,  Jainkoarenganako  uste  ona  (konfiantzea)  ereiten  eten  barik 
jardun  daian.  Eskatu  deiogun  Jaunari. 

-Jesus  ezagutzen  daben  guztien  alde:  mundu  honetara  egokituta  bizi 
izatetik  urten,  eta  erreinuko  baloreen  autorle  zintzo  egin  daitezan. 
Eskatu  deiogun  Jaunari. 

-Gerrak,  gorrotoa,  zapalkuntzak,  baztarkuntzak,  erbesteratzea  eta 
beste  txarkeriarik  eta  geisotasun  eroan  ezinak  sufritzen  dagozenen 
alde:  Jesusen  barri  onaren  poza  ta  argitasuna  izan  daiezan.  Eskatu 
deiogun  Jaunari. 

-Komunikabideetan  diharduenen  alde:  euren  lana  egiaren  zerbitzua 
izan  daiten,  euretara  joten  daben  guztiak  zuzentasunean  eta  egian 
hezi  ahal  izan  daitezan,  eskatu  deiogun  Jaunari. 

Apostoluen  Eginak  liburutik  (Eg  1 ,  1  -1 1 ) 

Teofilo  maitea:  Nire  lehenengo  liburuan,  hasieratik  zerura  jasoa  izan 
zan  egunerarte  Jesusek  egin  eta  irakatsi  eban  guztia  idatzi  neban.  Ze- 
rura  igon  aurretik,  Espiritu  Santuaren  eraginez  aginduak  emon  eutsezan 
Berak  aukeratutako  apostoluei.  Jesus  apostoluei  agertu  jaken  bere  ne- 
kaldiaren  ostean  eta  bizirik  egoaneko  froga  asko  emon  eutsezan,  berro- 
gei  egunez  bere  burua  ikustera  emonez  eta  Jainkoaren  erreinuaz  berba 
eginez. 

Hareekin  bazkaltzen  ziharduan  batean,  honan  agindu  eutsen:  «Ez  alde 
Jerusalemdik.  Zagoze  han  Nik  Aitaren  partetik  egin  deutsuedan  agin- 
tzariaren  zain.  Joanek  urez  bateatu  eban;  baina  zuek  Espiritu  Santuaz 
izango  zaree  bateatuak  egun  gitxi  barru». 

Orduan,  baturik  egozanek  itaundu  eutsoen:  «Jauna,  orain  ezarriko  al 
dozu  barriro  Israelgo  erreinua?»  Jesusek  erantzun  eutsen:  «Aitak  baka- 
rrik  dau  hori  erabagiteko  ahalmena,  eta  ez  dago  zuen  esku  zein  aldi 
edo  unetan  jazoko  dan  jakitea.  Baina  zuen  gain  jatsiko  dan  Espiritu 
Santuaren  indarra  hartuko  dozue,  eta  nire  lekuko  izango  zaree  Jerusa- 
lemen,  Judea  osoan,  Samarian  eta  lurraren  azken  mugaraino». 

Hori  esanik,  gorantz  igon  eban  Jesusek  hareen  begi  aurrean,  hodei  ba- 
tek  begietatik  ezkutatu  eutsen  arte.  Oraindino  zerura  zelan  joian  be- 
gira-begira  egozala,  zuriz  jantzitako  gizaseme  bi  azaldu  jakezan  on- 
doan,  eta  esan  eutseen:  «Galilearrok,  zertan  zagoze  hor  zerura  begira? 
Zuen  ondotik  zerura  jasoa  izan  dan  Jesus  hori,  zerura  joaten  ikusi  do- 
zuen  lez  etorriko  da  barriro». 


Erantzun  Salmoari  sarrerea  (Ps  46) 

Jesusen  bizitzan  Jainkoak  harrigarriak  adierazi  deuskuz  eta  bere 
eskoirako  garala  esaten  deusku.  Salmo  honek  laguntzen  deusku  hori 
iragarten  eta  ospatzen.  Alaitasunez  abestu  daigun. 

Herri  guztiok,  txalo  jo  egizue, 
Jainkoari  irrintzi  egiozue. 
Goi-goiko  Jauna,  izan  ere,  izugarri, 
lurbira  osoan  errege  handi.  R/. 

AINTZA 

Goretsi  daigun  guztion  Egile  eta  Aita/Ama  dogun  Jainkoa: 


Aintza  zeruetan  Jaungoikoari. 

Eta  bakea  lurrean  haren  gogoko  gizonei; 

hain  handi  ta  eder  zaitugulako: 

gora  zu!,  bedeinkatua  zu!  gorespen  zuri!, 

ahozpez  agur!,  eskerrak  zuri! 

Jainko  Jauna,  zeruko  errege, 

Jaungoiko  Aita  ahalguztiduna; 

Jauna,  Seme  bakar,  Jesukristo, 

Jainko  Jauna,  Jainkoaren  Bildots,  Aitaren  Seme. 

Zeuk  kentzen  dozu  munduko  pekatua: 

erruki,  Jauna! 

Zeuk  kentzen  dozu  munduko  pekatua: 
entzun  gure  deia! 

Aitaren  eskoialdean  jarririk  zagoz  zu: 
erruki,  Jauna! 

Zeu  bakarrik  santua,  zeu  bakarrik  Jauna, 
zeu  bakarrik  goi-goikoa,  Jesukristo, 
Espiritu  santuarekin  Jainko  Aitaren  argitan. 
Amen. 

OTOITZA 

egin  daigun  otoitz 

Jainko  Jauna: 

zure  Semearen  garaipen-eguna 

eta  guganako  zure  maitasuna 

ospatzeko  alkartu  gaituzu; 

gure  arteko  behartsu  guztiak 

gogoan  doguzela  eskatzen  deutsugu: 

indartu  gaizuzala  inguru  honetan 

haren  lekuko  (edo  testigu)  izan  gaitezan. 

Jesukristo  gure  Jaunaren  bitartez.  -Amen. 


HITZAREN  LITURGIA 

Lehenengo  Irakurgaia  (Ohargileak) 

Apostoluen  Eginak  deituriko  liburuak  Elizearen  lehenengo  pausoak 
jasoten  ditu.  Eta,  bere  lehenengo  atalburuan,  Jesusen  zeruratzearen 
barri  emoten  deusku.  Horixe  entzungo  dogu  irakurgai  honetan. 

-Jesusen  misterioak  ospatzeko  alkartzen  garen  guztion  alde:  haren  po- 
zean  bizi  izan  gaitezan,  eta  geure  mihinaz  eta  bizikereaz  jakin  dai- 
gun  hareen  barri  emoten.  Eskatu  deiogun  Jaunari. 


t  Gure  otoitzak  Jesus  Jaunak  irakatsitakoan  indar  hartu  daian,  esan 
daigun  gogotsu,  Jesusek  berak  irakatsitako  otoitza: 

GURE  AITA  ZERUETAN  ZARANA, 
SANTU  IZAN  BEDI  ZURE  IZENA, 
ETOR  BEDI  ZURE  ERREINUA, 
EGIN  BEDI  ZURE  NAHIA 
ZERUAN  BEZELA  LURREAN  ERE. 
EMOIGUZU  GAUR  EGUN  HONETAKO  OGIA, 
PARKATU  GURE  ZORRAK 
GEUK  ERE  GURE  ZORDUNEI 
PARKATZEN  DEUTSEGUN  EZKERO 
ETA  EZ  GU  TENTALDIRA  EROAN 
BAINA  ATARA  GAGIZUZ  GATXETIK. 


(Gurejauna  altara  gainean  jarri  daiteke.  Agurtu  ondoren  -belauna  okertuz  edo 
burua  makurtuz-,  esan): 

-Jaungoikoaren  Bildotsa,  zeuk  kentzen  dozu  munduko  pekatua:  ER- 
RUKI,  JAUNA. 

-Jaungoikoaren  Bildotsa,  zeuk  kentzen  dozu  munduko  pekatua:  ER- 
RUKI,  JAUNA. 

-Jaungoikoaren  Bildotsa,  zeuk  kentzen  dozu  munduko  pekatua:  EMOI- 
GUZU  BAKEA. 

Gurejauna  banantzeko 

(Erakutsi  hostia  bat  herriari,  eta  goian  dala,  esan...) 

t  Hona  hemen  Jaungoikoaren  Bildotsa;  hona  munduko  pekatua  kentzen 
dauana:  zoriontsuak  Jaunaren  mahaira  deituak. 

-Jauna,  ni  ez  naz  inor  zu  nire  etxean  sartzeko,  baina  esaizu  hitz  bat 
eta  osatuko  naz. 

Abestia 

ABESTU  DAGIGUN  ALAI  EZKUTUKI  HANDIENA: 
GARAITURIK  HERIOTZA,  JESUS  JAUNA  BERBIZTU  DA: 
ALELUIA,  ALELUIA:  HILOBITIK  BIZTU  JAUNA  (bir). 

Oihu  alaien  artean  igon  dau  Jainkoak, 

turuta  soinuz  Jaunak. 

Eresi  Jainkoari,  eresi, 

eresi  gure  erregeari,  eresi.  R/. 

Jainkoa  da-eta  lurbira  osoan  errege, 

egiozue  jator  gorazarre. 

Jainkoa  errege  da  atzerrietan, 

jesarrita  dago  Jainkoa  bere  aulki  santuan.  R/. 


Ebanjelioaren  Sarrera-Oharra  (Ohargileak) 

-  Begira  zenbat  gauza  sakon  esaten  jakuzan  ebanjelio-txatai  txikitxo 
honetan.  Jesus  zerura  doala  esaten  ez  bajaku  ere,  bai  esaten  jakuzela 
garrantzizko  beste  gauza  asko.  Egin  deiogun  harrerea  on,  Aleluia  abes- 
tuz.  Zutunik. 

Aleluia,  Aleluia,  Aleluia,  Aleluia!!! 


Ebanjelioa 

t  Jesu  Kristoren  Ebanjelioa  San  Mateoren  liburutik  (Mt  28,  16-20) 
Aldi  haretan,  hamaika  ikasleak  Galileara  joan  ziran,  Jesusek  adierazo 
eutsen  mendira.  Ikusi  ebenean,  gurtu  egin  eben;  batzuk,  ostera,  zalan- 
tzan  egozan. 

Jesusek,  hurreraturik,  honan  berba  egin  eutsen:  «Aginpide  osoa  emon 
deust  Jainkoak  zeru-lurretan.  Zoaze,  bada,  eta  egin  herri  guztiak  nire 
ikasle,  Aitaren  eta  Semearen  eta  Espiritu  Santuaren  izenean  bateatuz 
eta  Nik  agindu  deutsuedan  guztia  beteten  irakatsiz.  Eta  Ni  zuekin 
izango  nozue  egunero  munduaren  azkenera  arte». 


HITZALDIA 

Zer  sumatzen  dogu,  senideok,  Jesus  Aitagana  joatean?  Umezurtz  gerat- 
zen  garala?  Gureak  egin  dauala?  Gure  uste  guztiak  pikutara  joan  dirala? 
Hobe  izango  liltzatekela  beragana  hurreratu  ez  bagina,  edo  ezagutu  ez 
bagendu,  orain  bera  barik  gelditzen  garala-ta? 

Behar  bada,  hori  guztihori  eta  gehiago  ere  bai.  Baina  zuzena  ete  da 
hori  sumatzea?  Aztertu  daigun  apur  bat. 

Umetxo  batentzat  ama  galtzea  hori  guztihori  izan  daiteke.  Baina  gu  ez 
gara  umeak,  ezta?  Ala  sinismen  mailan  bai,  beste  gauza  danetan  nagu- 
sitasunera  heldu  bagara  ere?  Behar  bada!  Sinistunaren  eta  eliztarraren 
ia  ardura  guztiak  abadeak  berak  eskuratu  dauzalako,  eliztarra  ardura- 
gabetasunean  itziz. 

Baina  hori  ere  ez  da  egia  osoa.  Aspaldi  danik  (abadeen  urritasuna  su- 
matzen  hasi  aurretik,  Elizbarrutiko  Batzar  Nagusiaren  ondorio  lez)  Eli- 
zea  guztion  artean  eta  ardurakidetasunean  eraikiko  gendula  esaten 
genduan,  geure  berbea  emon  genduan,  eta  parrokia  gehienak  hasi  ziran 
kontseiluak  eratzen,  liturgiarako  eta  katekesirako  taldeak  eratzen  eta 
indartzen,  eta  elizako  ardura  asko  jarri  ziran  laikoen  eskuetan,  leku 
batzuetan  "abadeari  andrek  agintzen  deutsoe"  esateraino...  Eta  baita, 
abadegoaren  urritzeari  usain  hartuz,  hainbat  lekutan  abadebako  elizki- 
zunak  egiteari  ekin  jakon,  eliztar  askok,  mesprezuz,  "andren  mezak" 
deitzen  bazituen  ere... 

Hau  da:  Jesusek  umezurtz  ez  zitula  utziko  agindu  eutsen  ikasleei;  eta 
komeni  zala  bera  joatea,  bestela  ez  ebela-ta  Espirituaren  barri  izango. 
Zertaz  ziharduan?  Ba,  heldu  zala  unea  erakutsi  gura  izan  eutsen;  heldu 
zala  euren  ordua:  Maisuaren  inguruan  ikasitako  guztia  gauzatzen  haste- 
ko  ordua;  guzti  horren  autorle  edo  testigu  izateko  ordua;  autorletza 
edo  testigutza  hori  inguru  guztietara  zabaltzeko  ordua:  ardurak  hartze- 
ko  ordua!  Eta...  bultzatzaile,  laguntzaile,  eragile...  Espiritu  Santua! 

Ez  eben  egingo  Maisuak  berak  egiten  eban  lez...  baina  haren  antzera 
egiten  ahaleginduko  ziran,  euren  erara  egin  arren.  Eta,  arazo  larriak 
zelan  sortu,  halan  erantzuten  ahaleginduko  ziran,  Maisuaren  esanetara. 
Ze  dinamikatan?  Alkartu,  otoitz  egin,  barau  eginez  Espirituari  deituz, 
eta  erantzun  bateratsu  bat  bultzatuz. 

Gatozan  gure  gaurko  egoerara...  Zein  litzateke  Jesusen  gogoko  jokabi- 
de?  Abade  barik  gelditzen  garala-ta,  atsekabez,  negar  egitea?  Dana 
bertan  behera  laga  eta  auzora  ihes  egitea?  Ala,  alkartu  eta  otoitz- 
giroan  Jainkoari  aukera  hau  eskertzea? 

Ba  da  ordua,  senideok!  Abade  urritasunez  bada  ere,  behartuak  gagoz. 
Aurrera  jarraitu  gura  badogu,  sinismena  eta  eliztartasuna  aintzat  hart- 
zen  badoguz,  lanean  jarri  behar  dogu,  bakotxak  dakiguna  alkarren  zer- 
bitzuan  jarten,  Jesukristoren  testigu  gaur  eta  hemen  izaten,  eta  haren 
barri  gure  berbeaz  eta  bizitza  jokabideaz  eta  sinismena  ospatzeaz  emo- 
ten.  Heldu  da  geure  ordua.  Emon  daiguzan  eskerrak!  Zelan? 

